Diari Oficial de la Generalitat Valenciana


Sumari del DOGV 8306, del 30-05-2018 (2018/4785)

Informació pública del Programa d'actuació integrada de la unitat d'execució al carrer València, tram entre passeig Marítim i carrer Dr. Fleming.
-------------------------------------------------------------------------------------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4785


Data del document
:   10-05-2018

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Informació pública del Programa d'actuació integrada de la unitat d'execució al carrer València, tram entre passeig Marítim i carrer Dr. Fleming. [2018/4785]  
Per Acord del Ple de data 26 d'abril de 2018, es va aprovar sotmetre a informació pública de 45 dies hàbils el PAI de la unitat d'execució del carrer València, en el tram comprés entre el passeig Marítim i el carrer del Dr. Fleming, així com la memòria i compte detallat per a la imposició de quotes d'urbanització provisionals, la qual cosa es publica als efectes oportuns.  
Així mateix, en el dit acord plenari es va aprovar inicialment l'ordenança municipal reguladora del cànon d'urbanització per a la repercussió del cost de les obres d'urbanització del PAI de la unitat d'execució carrer València, tram entre passeig Marítim i carrer Dr. Fleming, obrint un període d'informació pública de 30 dies hàbils, perquè els interessats puguen presentar les reclamacions i els suggeriments que estimen oportuns.  
«[...]  
En conseqüència, la corporació, de conformitat amb el dictamen de la Comissió Informativa de l'Àrea de Serveis al Territori i per unanimitat dels membres assistents, acorda:  
Primer. Deixar sense efecte l'acord del Ple de l'Ajuntament de Benicarló, de data 27 d'octubre de 2005, pel qual s'aprovava el Programa d'actuació integrada per a la urbanització del carrer València, en el tram comprés entre el passeig Marítim i el carrer del Dr. Fleming, redactat pels serveis tècnics municipals, l'alternativa tècnica del qual incloïa projecte d'urbanització i un pla de reforma interior delimitatiu de la unitat d'execució (BOP de Castelló 146, 06.12.2005), ja que han transcorregut més de 10 anys des de la seua aprovació sense que s'hagen executat les obres d'urbanització previstes en aquest, i els canvis reglamentaris i de criteri de desenvolupament de la ciutat que s'han produït des de llavors no fan possible la seua execució segons el que preveu la dita programació.  
Segon. Deixar sense efecte l'acord del Ple de la corporació en data 28 de juliol de 2011 (DOGV 17.10.2011 i BOP de Castelló 18.10.2011), pel qual s'aprovava el modificat del Projecte d'urbanització del carrer València, en el tram comprés entre el passeig Marítim i el carrer del Dr. Fleming, la memòria i compte detallat per a la imposició de quotes d'urbanització provisionals, i la d'ordenança per al cobrament d'un cànon d'urbanització, en compliment de la Sentència núm. 70/2014, de 31 de març de 2014, del Jutjat Contenciós Administratiu núm. 2 de Castelló, confirmada per la Sentència núm. 608/2017, de 10 de juliol de 2017, del Tribunal Superior de Justícia de la Comunitat Valenciana (Sala Contenciosa Administrativa, Secció Primera).  
  
Tercer. Sotmetre a un tràmit d'informació de 45 dies hàbils el Programa d'actuació integrada de la unitat d'execució carrer València, tram entre passeig Marítim i carrer Dr. Fleming, redactat pels serveis tècnics municipals al novembre de 2017, que inclou una memòria i un projecte d'urbanització, així com la corresponent memòria i compte detallat per a la imposició de quotes d'urbanització provisionals. El dit termini començarà a comptar-se a partir de l'endemà de la publicació del corresponent anunci en el Diari Oficial de la Generalitat Valenciana, i durant aquest, es podrà consultar la documentació referida en la pàgina web municipal www.ajuntamentdebenicarlo.org i en el Departament d'Urbanisme de l'Ajuntament de Benicarló (plaça del Dr. Pera, núm. 4, 3r pis), així com es podran formular al·legacions, podent aportar tot tipus de documentació o mitjans de prova que s'estimen adequats en el seu suport.  
  
Quart. Aprovar inicialment l'ordenança municipal reguladora del cànon d'urbanització per a la repercussió del cost de les obres d'urbanització del Programa D'actuació integrada de la unitat d'execució carrer València, tram entre passeig Marítim i carrer Dr. Fleming, obrint un període d'informació pública de 30 dies hàbils, perquè els interessats puguen presentar les reclamacions i els suggeriments que estimen oportuns. Durant el dit termini, es podrà consultar la documentació referida en la pàgina web municipal www.ajuntamentdebenicarlo.org i en el Departament d'Urbanisme de l'Ajuntament de Benicarló (plaça del Dr. Pera, núm. 4, 3r pis)  
A aquest efecte, es publicarà el corresponent anunci en el Butlletí Oficial de la Província de Castelló i en el tauler d'anuncis de l'Ajuntament; , començarà a comptar el referit termini d'informació pública a partir de l'endemà de la publicació del dit anunci en el BOP.  
En el cas que no es presenten reclamacions en relació amb l'aprovació inicial de l'ordenança en el termini d'informació pública, s'entendrà definitivament adoptat l'acord fins llavors provisional. A aquest efecte, la Secretaria estendrà la certificació que acredite l'elevació a definitiva de l'aprovació inicial.  
Cinqué. Notificar individualment aquest acord a les persones interessades, indicant-los que contra els apartats dispositius primer i segon, que posen fi a la via administrativa, poden interposar davant del mateix òrgan que el va dictar, recurs potestatiu de reposició, en el termini d'un mes, a comptar des de l'endemà de la publicació de l'acord o a la seua notificació, si aquesta és posterior. O bé, directament, davant del Jutjat Contenciós Administratiu de Castelló, en el termini de dos mesos, a comptar des de l'endemà de la publicació de l'acord o de la seua notificació, si aquesta és posterior. Tot això, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8 i 46 de la Llei 29/1998, de 29 de juliol, de la jurisdicció contenciosa administrativa, i sense perjudici que les persones interessades puguen interposar qualsevol altre recurs que estimen pertinent.  
  
Es podrà consultar tota la documentació referida en la pàgina web municipal www.ajuntamentdebenicarlo.org i en el Departament d'Urbanisme (Planejament i Gestió) de l'Ajuntament de Benicarló, siti en la plaça Dr. Pera, núm. 4, 3r pis.  
  
Benicarló, 10 de maig de 2018.- L'alcaldessa: Rosario Miralles Ferrando.